வேதங்களில் எவனுக்கு பூமி சரீரமோ? எவனுக்கு ஆத்மா சரீரமோ? எவன் ஆத்மாவில் உறைகிறானோ? என்ற வார்த்தைகள் பல இடங்களில் வருகின்றன இவைகள் கடகசுருதிகள் என்று அழைக்கப்படும் கடகம் என்றால் சேர்ப்பது என்பது பொருள் இத்தகைய பொருள்களே பகவான் இடத்தில் உலகத்துக்கு உள்ள சேர்மானத்தை காட்டுவதாகும் உயிர்,ஜடம்,ஈஸ்வரன் ஆகிய மூன்று தத்துவங்களையும் தனித்தனியாக பார்த்தால் பேதம் தெரியும் அசேதனமாகிய அறிவற்ற உடல் வேறு அதனுள் மறைந்திருக்கும் சேதன பொருளாகிய அறிவு வேறு அந்த அறிவுக்குள் மறைந்திருக்கும் பரம சேதனன் என்ற பரம்பொருள் வேறு என்று சாஸ்திரங்கள் பேத உணர்சிகளை விவரித்து கூறுகின்றன பல உறுப்புகள் ஒன்றிணைந்த கூட்டு வடிவமான உடம்பில் கை,கால்,காது,மூக்கு போன்றவற்றை தனித்தனியாக பார்க்கும் போது பேத உணர்வும் ஒன்றாக ஒரே உடம்பாக பார்க்கும் போது அபேத உணர்வும் ஏற்படுகிறது.